title: Kommissionens Gennemførelsesforordning (EU) 2019/2128 af 12. november 2019 om det officielle standardcertifikat og regler for udstedelse af officielle certifikater for varer, som leveres til fartøjer, der forlader Unionen, og som er bestemt til forsyning af skibe eller til forplejning af besætning og passagerer, eller til NATO-militærbaser eller amerikanske militærbaser (EØS-relevant tekst)

text:
                  12.12.2019

                  DA

                  Den Europæiske Unions Tidende

                  L 321/114

         KOMMISSIONENS GENNEMFØRELSESFORORDNING (EU) 2019/2128
         af 12. november 2019
         om det officielle standardcertifikat og regler for udstedelse af officielle certifikater for varer, som leveres til fartøjer, der forlader Unionen, og som er bestemt til forsyning af skibe eller til forplejning af besætning og passagerer, eller til NATO-militærbaser eller amerikanske militærbaser
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 77, stk. 3, litra a), og artikel 90, litra a) og f), og
         ud fra følgende betragtninger:

                     (1)

                     Ved forordning (EU) 2017/625 er der fastsat regler, som medlemsstaternes kompetente myndigheder skal overholde, når de gennemfører offentlig kontrol af dyr og varer, der indføres til Unionen, til verifikation af, at EU-lovgivningen om agrofødevarekæden er overholdt.

                     (2)

                     Ved Kommissionens delegerede forordning (EU) 2019/2124 (2) er der fastsat regler for offentlig kontrol af sendinger af animalske produkter, avlsmateriale, animalske biprodukter, afledte produkter, hø og halm og sammensatte produkter fra tredjelande, der opbevares i et lager, der er beliggende på Unionens område, og som skal leveres enten til en NATO-militærbase eller en amerikansk militærbase, der er beliggende på Unionens område eller i et tredjeland, eller til et fartøj, der forlader Unionen, og er bestemt til forsyning af skibe eller forplejning af besætning og passagerer.

                     (3)

                     Det er navnlig fastsat i delegeret forordning (EU) 2019/2124, at sådanne sendinger af animalske produkter, avlsmateriale, animalske biprodukter, afledte produkter, hø og halm og sammensatte produkter skal ledsages af et officielt certifikat, når de forlader lageret.

                     (4)

                     Ved delegeret forordning (EU) 2019/2124 fastsættes det endvidere, at sendinger af animalske produkter, avlsmateriale, animalske biprodukter, afledte produkter, hø og halm og sammensatte produkter fra tredjelande, der er bestemt til et fartøj, der forlader Unionen, skal ledsages af et officielt certifikat, når de transporteres fra grænsekontrolstedet til fartøjet.

                     (5)

                     Af hensyn til klarheden og sammenhængen bør der fastsættes et enkelt officielt standardcertifikat for sendinger af animalske produkter, avlsmateriale, animalske biprodukter, afledte produkter, hø og halm og sammensatte produkter fra tredjelande, der er bestemt til levering til fartøjer, der forlader Unionen, og som er bestemt til forsyning af skibe eller forplejning af besætning og passagerer, eller til NATO-militærbaser eller amerikanske militærbaser, der er beliggende på Unionens område eller i et tredjeland.

                     (6)

                     Ofte sammensættes indholdet af sendinger på lagre. Sådanne sendinger kan bestå af varer, der hidrører fra flere sendinger af forskellig oprindelse eller forskellige produktkategorier. For at reducere de administrative byrder bør der anvendes et enkelt officielt certifikat for varerne i de nysammensatte sendinger. Sporbarheden af varer bør sikres ved i det officielle certifikat at angive nummeret på det fælles sundhedsimportdokument (CHED), der ledsager de oprindelige forsendelser, hvorfra varerne hidrører.

                     (7)

                     Det officielle certifikat kan udstedes af de kompetente myndigheder enten i papirformat eller i elektronisk format. Der bør derfor fastsættes krav vedrørende udstedelse af det officielle certifikat i begge tilfælde.

                     (8)

                     Med henblik på konsekvens bør de regler, der gælder for udstedelse af elektroniske certifikater og for brugen af elektroniske signaturer til officielle certifikater, jf. Kommissionens gennemførelsesforordning (EU) 2019/1715 (3), også gælde for det officielle standardcertifikat, der er fastsat i nærværende forordning.

                     (9)

                     Standardcertifikater indgår i det elektroniske Traces-system, der blev oprettet ved Kommissionens beslutning 2003/623/EF (4) og Kommissionens beslutning 2004/292/EF (5) med henblik på at lette og fremskynde de administrative procedurer ved Unionens grænser og på toldoplag samt muliggøre elektronisk kommunikation mellem de involverede parter. Formatet for det officielle standardcertifikat, der er fastsat i denne forordning, og bemærkningerne vedrørende udfyldelse af det bør derfor tilpasses til Traces-systemet.

                     (10)

                     I overensstemmelse med artikel 133, stk. 4, i forordning (EU) 2017/625 skal Traces-systemet integreres i informationsstyringssystemet vedrørende offentlig kontrol (IMSOC). Det officielle standardcertifikat, der er fastsat i nærværende forordning, bør derfor tilpasses til IMSOC.

                     (11)

                     Forordning (EU) 2017/625 finder anvendelse fra den 14. december 2019. De regler, der fastsættes ved nærværende forordning, bør derfor også anvendes fra denne dato.

                     (12)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Definition
            I denne forordning anvendes definitionen af »lager« i artikel 2, nr. 3), i delegeret forordning (EU) 2019/2124.

            Artikel 2
            Officielt standardcertifikat

               1.   Med henblik på artikel 21, stk. 1, og artikel 29, litra c), i delegeret forordning (EU) 2019/2124 anvendes det officielle standardcertifikat, der er fastsat i del I i bilaget til nærværende forordning, til officiel certificering af sendinger af animalske produkter, avlsmateriale, animalske biprodukter, afledte produkter, hø og halm og sammensatte produkter, der leveres:

                           a)

                           til fartøjer, der forlader Unionens område, og som er bestemt til forsyning af skibe eller forplejning af besætning og passagerer, eller

                           b)

                           fra et lager beliggende på Unionens område til NATO-militærbaser eller amerikanske militærbaser, der er beliggende på Unionens område eller i et tredjeland.

                     Det officielle certifikat kan udstedes i papirformat eller elektronisk via IMSOC.

               2.   Hvis indholdet af sendinger sammensættes på et lager og består af produkter af forskellig oprindelse eller forskellige produktkategorier, kan der udstedes et enkelt officielt certifikat til at ledsage en sådan sending.

            Artikel 3
            Krav vedrørende officielle certifikater, der ikke indsendes via IMSOC
            Officielle certifikater, der ikke indsendes via IMSOC, skal opfylde følgende krav:

                        1)

                        Ud over den certifikatudstedende embedsmands underskrift skal det officielle certifikat være forsynet med et officielt stempel. Underskriftens og stemplets farve skal afvige fra påtrykkets farve.

                        2)

                        Hvis det officielle certifikat indeholder erklæringer, skal erklæringer, der ikke er relevante, overstreges, paraferes og stemples af den certifikatudstedende embedsmand eller helt slettes fra certifikatet.

                        3)

                        Det officielle certifikat skal bestå af:

                                    a)

                                    et enkelt ark papir eller

                                    b)

                                    flere ark papir, hvor alle ark er udelelige og udgør et samlet hele, eller

                                    c)

                                    en sekvens af sider, der er nummereret, så det fremgår, at der er tale om en bestemt side i en afgrænset sekvens.

                        4)

                        Hvis det officielle certifikat består af en sekvens af sider, skal hver side angive den unikke kode, jf. artikel 89, stk. 1, litra a), i forordning (EU) 2017/625, og være forsynet med den certifikatudstedende embedsmands underskrift og det officielle stempel.

                        5)

                        Det officielle certifikat skal udstedes, før de sendinger, som det vedrører, forlader grænsekontrolstedets eller lagerets kompetente myndigheders kontrol.

            Artikel 4
            Krav vedrørende officielle certifikater, der indsendes via IMSOC, og vedrørende anvendelse af elektroniske signaturer

               1.   Officielle certifikater, der indsendes via IMSOC, skal være baseret på det officielle standardcertifikat, der er fastsat i del 1 i bilaget til denne forordning.

               2.   Det officielle certifikat skal indsendes via IMSOC, før de sendinger, som det vedrører, forlader grænsekontrolstedets eller lagerets kompetente myndigheders kontrol.

               3.   Officielle certifikater, der indsendes via IMSOC, skal opfylde kravene vedrørende udstedelse af elektroniske officielle certifikater og vedrørende anvendelse af elektroniske signaturer, jf. artikel 39 i gennemførelsesforordning (EU) 2019/1715.

            Artikel 5
            Bemærkninger vedrørende udfyldelse af det officielle certifikat
            Det officielle certifikat udfyldes i overensstemmelse med bemærkningerne i del 2 i bilaget til denne forordning.

            Artikel 6
            Ikrafttræden og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. november 2019.

                  På Kommissionens vegne

               Jean-Claude JUNCKER

                  Formand

            (1)  EUT L 95 af 7.4.2017, s. 1.

            (2)  Kommissionens delegerede forordning (EU) 2019/2124 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for offentlig kontrol af sendinger af dyr og varer ved transit, omladning og videre transport gennem Unionen og om ændring af Kommissionens forordning (EF) nr. 798/2008, (EF) nr. 1251/2008, (EF) nr. 119/2009, (EU) nr. 206/2010, (EU) nr. 605/2010, (EU) nr. 142/2011, (EU) nr. 28/2012, Kommissionens gennemførelsesforordning (EU) 2016/759 og Kommissionens beslutning 2007/777/EF (se side 73 i denne EUT).

            (3)  Kommissionens gennemførelsesforordning (EU) 2019/1715 af 30. september 2019 om regler for driften af informationsstyringssystemet vedrørende offentlig kontrol og dets systemkomponenter (»IMSOC-forordningen«) (EUT L 261 af 14.10.2019, s. 37).

            (4)  Kommissionens beslutning 2003/623/EF af 19. august 2003 om udvikling af et integreret veterinærinformationssystem (Traces) (EUT L 216 af 28.8.2003, s. 58).

            (5)  Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF (EUT L 94 af 31.3.2004, s. 63).

            BILAG
            DEL 1

               Model til det officielle certifikat, der ledsager sendinger af animalske produkter, avlsmateriale, animalske biprodukter, afledte produkter, hø og halm og sammensatte produkter fra tredjelande, der leveres til fartøjer, der forlader Unionen, eller til NATO-militærbaser eller amerikanske

            DEL 2

               Bemærkninger vedrørende udfyldelse af det officielle certifikat

               Generelt

            For at vælge en mulighed markeres den relevante rubrik med et kryds (X).
            »ISO-kode« henviser til landenes internationale standardkode på to bogstaver i overensstemmelse med den internationale standard ISO 3166 alfa-2 (1).
            Hvis en rubrik giver mulighed for at vælge en eller flere muligheder, er det kun de(n) valgte mulighed(er), der vil blive vist i den elektroniske udgave af det officielle certifikat.

               Del I: Nærmere oplysninger om sendingen

                        Rubrik I.1.

                        Grænsekontrolsted/Kompetent myndighed: Angiv navnet på grænsekontrolstedet eller den kompetente myndighed, der udsteder det officielle certifikat, alt efter hvad der er relevant, og deres Traces-referencenummer.

                        Rubrik I.2.

                        Certifikatets referencenr.: Den unikke obligatoriske kode, som den kompetente myndighed, der udsteder det officielle certifikat, tildeler i overensstemmelse med sin egen klassificering. Denne rubrik er obligatorisk for alle certifikater, der ikke indsendes via IMSOC.

                        Rubrik I.2.a

                        IMSOC-referencenummer: Den unikke referencekode, som automatisk tildeles af IMSOC, hvis certifikatet er registreret i IMSOC. Denne rubrik udfyldes ikke, hvis certifikatet ikke er indsendt via IMSOC.

                        Rubrik I.3.

                        Afsender: Ved afsendelse fra et lager anføres navn og adresse (gade, by og region, provins eller stat, registreringsnummer/godkendelsesnummer) på det lager, hvorfra sendingen afsendes. Denne rubrik udfyldes ikke, hvis sendingen afsendes direkte fra et grænsekontrolsted.

                        Rubrik I.4.

                        Operatør, der er ansvarlig for sendingen: Navn og adresse (gade, by og region, provins eller stat, registreringsnummer/godkendelsesnummer) på den fysiske eller juridiske person, som i Unionen er ansvarlig for leveringen af sendingen til bestemmelsesstedet.

                        Rubrik I.5.

                        Bestemmelsessted (fartøj): Angiv navnet på det fartøj, sendingen er bestemt til, fartøjets IMO-nummer (IMO = Den Internationale Søfartsorganisation), havnens navn samt navn og ISO-kode for den medlemsstat, der er varernes bestemmelsessted. Denne rubrik udfyldes ikke, hvis der udstedes et officielt certifikat til brug ved levering af sendingen til en NATO-militærbase eller amerikansk militærbase, der er beliggende på Unionens område eller i et tredjeland.

                        Rubrik I.6.

                        Bestemmelsessted (NATO-/USA-militærbase): Angiv navnet på den NATO-militærbase/amerikanske militærbase, der er bestemmelsessted, og som er beliggende på Unionens område, og navn og ISO-kode for den medlemsstat, hvor NATO-militærbasen/den amerikanske militærbase, der er bestemmelsessted, er beliggende.
                        Hvis bestemmelsesstedet er en NATO-militærbase/amerikansk militærbase, der er beliggende i et tredjeland, angives kun udgangsgrænsekontrolstedet fra Unionen i denne rubrik.
                        Denne rubrik udfyldes ikke, hvis det officielle certifikat udstedes med henblik på levering til fartøjer, der forlader Unionen.

                        Rubrik I.7.

                        Transportmidler:
                        Identifikationsnummer/-numre: For fly angives rutenummer. For fartøjer angives skibsnavn(e). For tog angives togets og godsvognens nummer. For vejtransport angives nummerpladen og nummerpladen på en eventuel anhænger/sættevogn. For containersendinger er anhængerens/sættevognens nummerplade ikke obligatorisk, hvis containerens nummer er angivet.
                        Ved færgetransport angives køretøjets identifikation, nummerpladen på køretøjet og nummerpladen på en eventuel anhænger/sættevogn samt navnet på den planlagte færgeforbindelse.

                        Containernr.:

                        Hvis det er relevant, de tilsvarende numre. Containernummeret skal angives, hvis varerne transporteres i lukkede containere.

                        Forseglingsnr.

                        Det er kun det officielle forseglingsnummer, der skal angives. Der anvendes en officiel forsegling, hvis containeren, lastvognen eller godsvognen forsegles under tilsyn af den kompetente myndighed, der udsteder certifikatet.

                        Rubrik I.8.

                        Varebeskrivelse:
                        Beskrivelse af varerne og produkttype: Angiv den relevante kode i den kombinerede nomenklatur (KN) og overskriften som omhandlet i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (2).
                        Oprindelsesland: Angiv varernes oprindelsesland.
                        Reference for oprindeligt CHED: Angiv nummeret på CHED'et for den sending, hvorfra det relevante antal kasser af produkter er afledt.
                        Oplysningerne i denne rubrik kan også anføres i et bilag, der vedlægges det officielle certifikat. I så fald skal rubrikken »Bilag« udfyldes, herunder bilagets/bilagenes referencenummer/-numre.

                        Rubrik I.9.

                        Samlet antal kolli: Angiv antal kasser eller kolli med varer. Ved bulksendinger er denne rubrik fakultativ.

                        Rubrik I.10.

                        Samlet nettovægt (kg): Denne defineres som varernes masse uden primær emballage eller anden emballage.

                        Rubrik I.11.

                        Dato og klokkeslæt for afgang: Angiv dato og klokkeslæt for den planlagte afgang for transportmidlet fra grænsekontrolstedet eller lageret.

               Del II: Erklæring

            Denne del udfyldes af embedsdyrlægen eller en officiel inspektør fra den kompetente myndighed på grænsekontrolstedet eller på lageret.

               Del III: Bekræftelse af sendingens ankomst

            Denne del udfyldes af:

                        —

                        Hvis bestemmelsesstedet er et fartøj, der forlader Unionen: den kompetente myndighed i bestemmelseshavnen eller den officielle repræsentant for fartøjsføreren.

                        —

                        Hvis bestemmelsesstedet er en NATO-militærbase/amerikansk militærbase beliggende på Unionens område: den kompetente myndighed med ansvar for kontrol på NATO-militærbasen/den amerikanske militærbase.

                        —

                        Hvis bestemmelsesstedet er en NATO-militærbase/amerikansk militærbase beliggende i et tredjeland: den kompetente myndighed på udgangsgrænsekontrolstedet.

               (1)  Liste over landenavne og kodeelementer findes her: http://www.iso.org/iso/country_codes/iso-3166-1_decoding_table.htm.

               (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).


title: Kommissionens gennemførelsesforordning (EU) 2019/2129 af 25. november 2019 om regler for ensartet anvendelse af hyppigheden af identitetskontrol og fysisk kontrol af visse sendinger af dyr og varer, der indføres til Unionen (EØS-relevant tekst)

text:
                  12.12.2019

                  DA

                  Den Europæiske Unions Tidende

                  L 321/122

         KOMMISSIONENS GENNEMFØRELSESFORORDNING (EU) 2019/2129
         af 25. november 2019
         om regler for ensartet anvendelse af hyppigheden af identitetskontrol og fysisk kontrol af visse sendinger af dyr og varer, der indføres til Unionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 54, stk. 3, første afsnit, litra a) og c), og
         ud fra følgende betragtninger:

                     (1)

                     Ved forordning (EU) 2017/625 er der fastsat regler for medlemsstaternes kompetente myndigheders offentlige kontrol af dyr og varer, der indføres til Unionen, til verifikation af, at EU-lovgivningen om agrofødevarekæden er overholdt.

                     (2)

                     Ved artikel 54, stk. 3, i forordning (EU) 2017/625 tillægges Kommissionen beføjelse til at fastsætte regler for ensartet anvendelse af en passende hyppighed af identitetskontrol og fysisk kontrol af sendinger af de kategorier af dyr og varer, som er omhandlet i nævnte forordnings artikel 47, stk. 1, litra a) og b). Hyppigheden af identitetskontrol og fysisk kontrol bør derfor fastsættes afhængigt af den risiko, som det enkelte dyr eller den enkelte vare eller kategori af dyr eller varer udgør for menneskers, dyrs eller planters sundhed, dyrevelfærden eller, for så vidt angår genetisk modificerede organismer, også for miljøet.

                     (3)

                     For at sikre, at hyppigheden af den fysiske kontrol, der kræves i henhold til nærværende forordning, overholdes på en ensartet måde, bør der i nærværende forordning fastsættes bestemmelser om anvendelse af det informationsstyringssystem vedrørende offentlig kontrol (IMSOC), der er omhandlet i artikel 131 i forordning (EU) 2017/625, til udvælgelse af sendinger til fysisk kontrol.

                     (4)

                     Den hyppighed, der fastsættes i overensstemmelse med nærværende forordning, bør gælde for de dyr og varer, der er omhandlet i artikel 47, stk. 1, litra a) og b), i forordning (EU) 2017/625, og som er bestemt til at blive markedsført. Hyppigheden af den fysiske kontrol, der foretages på grænsekontrolsteder for at sikre overholdelse af Europa-Parlamentets og Rådets forordning (EU) 2018/848 (2), bør dog fastsættes i overensstemmelse med nævnte forordnings artikel 45, stk. 5.

                     (5)

                     Ved Rådets direktiv 91/496/EØF (3) fastsættes der regler for tilrettelæggelse af veterinærkontrollen for dyr, der føres ind i Unionen fra tredjelande. I henhold til nævnte direktivs artikel 4 skal alle sendinger af dyr underkastes identitetskontrol og fysisk kontrol.

                     (6)

                     Direktiv 91/496/EØF ophæves ved forordning (EU) 2017/625 med virkning fra den 14. december 2019. I betragtning af den risiko, som visse kategorier af dyr udgør for menneskers eller dyrs sundhed og dyrevelfærden, bør den samme hyppighed af identitetskontrol og fysisk kontrol som den, der er fastsat ved eller i overensstemmelse med direktiv 91/496/EØF, fortsat gælde for dyr, der indføres til Unionen fra tredjelande.

                     (7)

                     For at sikre, at den offentlige kontrol er effektiv, bør der foretages identitetskontrol og fysisk kontrol på en sådan måde, at det ikke er muligt for den operatør, der er ansvarlig for sendingen, at forudsige, om en given sending vil blive underkastet fysisk kontrol.

                     (8)

                     Ved artikel 3 i Kommissionens gennemførelsesforordning (EU) 2019/2130 (4) fastsættes der nærmere regler for identitetskontrol af varer som omhandlet i artikel 47, stk. 1, litra b), i forordning (EU) 2017/625, alt efter om sendingen underkastes fysisk kontrol eller ej.

                     (9)

                     Der bør fastsættes basiskriterier for fastsættelse af basishyppigheden af identitetskontrol og fysisk kontrol af animalske produkter, avlsmateriale, animalske biprodukter, afledte produkter, hø og halm og sammensatte produkter under hensyntagen til oplysninger om de risici, der er forbundet med de pågældende kategorier af dyr og varer, og tilgængelige videnskabelige vurderinger.

                     (10)

                     På grundlag af oplysninger, der indsamles af Kommissionen i overensstemmelse med artikel 125, stk. 1, i forordning (EU) 2017/625, om resultatet af kontrol foretaget af Kommissionens eksperter i tredjelande i overensstemmelse med nævnte forordnings artikel 120, stk. 1, og oplysninger, der indsamles via IMSOC, bør det være muligt at ændre den hyppighed af fysisk kontrol, der følger af basiskriterierne.

                     (11)

                     For at sikre effektiviteten af den offentlige kontrol bør den hyppighed, der fastsættes i overensstemmelse med denne forordning, gøres tilgængelig via IMSOC.

                     (12)

                     For så vidt angår visse tredjelande, med hvilke Unionen har indgået veterinæraftaler om ækvivalens, bør hyppigheden af fysisk kontrol af bestemte produkter reduceres, idet der bl.a. tages hensyn til anvendelsen af regionaliseringsprincippet, når der er tale om en dyresygdom, og til andre veterinærprincipper. Derfor bør den hyppighed af fysisk kontrol, der er anført i disse veterinæraftaler, anvendes med denne forordning.

                     (13)

                     Ved Kommissionens beslutning 94/360/EF (5) fastsættes der en reduceret hyppighed af fysisk kontrol for visse kategorier af varer, der underkastes veterinærkontrol. Da der ved nærværende forordning fastsættes bestemmelser på de områder, der er omfattet af beslutning 94/360/EF, bør nævnte beslutning ophæves med virkning fra den dato, der er fastsat i nærværende forordning.

                     (14)

                     Forordning (EU) 2017/625 finder anvendelse fra den 14. december 2019. De regler, der fastsættes ved nærværende forordning, bør derfor også anvendes fra denne dato.

                     (15)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Genstand og anvendelsesområde
            Ved nærværende forordning fastsættes der regler for ensartet anvendelse af en passende hyppighed af identitetskontrol og fysisk kontrol af sendinger af dyr og varer, der er omhandlet i artikel 47, stk. 1, litra a) og b), i forordning (EU) 2017/625, og som er bestemt til markedsføring.

            Artikel 2
            Definitioner
            I denne forordning forstås ved:

                        1)

                        »hyppighed«: den ved denne forordning fastsatte procentuelle minimumsandel af det antal sendinger af dyr og varer som omhandlet i artikel 1, der ankommer til grænsekontrolstedet i en given periode, som de kompetente myndigheder skal foretage identitetskontrol og fysisk kontrol af

                        2)

                        »IMSOC«: informationsstyringssystemet vedrørende offentlig kontrol, jf. artikel 131 i forordning (EU) 2017/625.

            Artikel 3
            Udvælgelse af sendinger til fysisk kontrol

               1.   De kompetente myndigheder udvælger sendinger til fysisk kontrol efter følgende procedure:

                           a)

                           IMSOC genererer automatisk en tilfældig udvælgelse af en sending.

                           b)

                           De kompetente myndigheder kan beslutte at udvælge sendingen i overensstemmelse med litra a) eller udvælge en anden sending af samme varekategori og samme vareoprindelse.

               2.   For hver sending, der udvælges til fysisk kontrol i henhold til nærværende artikels stk. 1, foretager den kompetente myndighed identitetskontrol som omhandlet i artikel 3, stk. 1, i gennemførelsesforordning (EU) 2019/2130.

            Artikel 4
            Hyppighed af identitetskontrol og fysisk kontrol

               1.   De kompetente myndigheder foretager identitetskontrol og fysisk kontrol af sendinger af dyr, animalske produkter, avlsmateriale, animalske biprodukter, afledte produkter, hø og halm og sammensatte produkter med den hyppighed, der fastsættes i overensstemmelse med artikel 5.

               2.   For de tredjelande, der er opført i bilag II, og med hvilke Unionen har indgået aftaler om ækvivalens, foretages den fysiske kontrol med den hyppighed, der er fastsat i disse aftaler.

            Artikel 5
            Fastsættelse og ændring af hyppigheden af identitetskontrol og fysisk kontrol, der foretages af dyr, animalske produkter, avlsmateriale, animalske biprodukter, afledte produkter, hø og halm og sammensatte produkter

               1.   Basishyppigheden af identitetskontrol og fysisk kontrol af sendinger af dyr og varer som omhandlet i artikel 1 er fastsat i nærværende forordnings bilag I på grundlag af de videnskabelige vurderinger og oplysninger, der er omhandlet i artikel 54, stk. 3, første afsnit, litra a), nr. v) og vi), i forordning (EU) 2017/625.

               2.   Hyppigheden af fysisk kontrol af bestemte varer fra et bestemt tredjeland kan øges, hvis der konstateres alvorlige mangler på grundlag af:

                           a)

                           oplysninger indsamlet af Kommissionen i overensstemmelse med artikel 125, stk. 1, i forordning (EU) 2017/625 eller

                           b)

                           resultatet af kontrol, som Kommissionens eksperter har foretaget i henhold til artikel 120, stk. 1, i forordning (EU) 2017/625.
                           I så fald øges den hyppighed, der er fastsat i henhold til stk. 1, til den næstfølgende højere basishyppighed, der er fastsat i bilag I, eller — hvis der gælder en hyppighed på 30 % for den pågældende varekategori — til en hyppighed på 50 %.

               3.   Hyppigheden af fysiske kontrol øges fra den basishyppighed, der er fastsat i overensstemmelse med stk. 1, til den næstfølgende højere basishyppighed, der er fastsat i bilag I, eller — hvis der gælder en hyppighed på 30 % for den pågældende varekategori — til en hyppighed på 50 %, såfremt data og oplysninger, der er indsamlet via IMSOC, for bestemte varer fra et bestemt tredjeland viser, at manglende overholdelse af reglerne konstateret ved fysisk kontrol i de seneste 12 måneder for den pågældende varekategori overstiger den gennemsnitlige manglende overholdelse for den pågældende kategori af varer fra alle tredjelande med 30 %.

               4.   Hvis kriterierne i stk. 2 eller 3 ikke længere er opfyldt, nedsættes hyppigheden til den i bilag I fastsatte basishyppighed.

               5.   Kommissionen gør hyppighed fastsat i overensstemmelse med denne artikel tilgængelig for de kompetente myndigheder og for operatører via IMSOC.

            Artikel 6
            Ophævelse
            Beslutning 94/360/EF ophæves med virkning fra den 14. december 2019.

            Artikel 7
            Ikrafttræden og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. november 2019.

                  På Kommissionens vegne

               Jean-Claude JUNCKER

                  Formand

            (1)  EUT L 95 af 7.4.2017, s. 1.

            (2)  Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).

            (3)  Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (EFT L 268 af 24.9.1991, s. 56).

            (4)  Kommissionens gennemførelsesforordning (EU) 2019/2130 af 25. november 2019 om nærmere regler for, hvilke aktiviteter der skal gennemføres under og efter dokumentkontrol, identitetskontrol og fysisk kontrol af dyr og varer, der er omfattet af offentlig kontrol på grænsekontrolsteder (se side 128 i denne EUT.).

            (5)  Kommissionens beslutning 94/360/EF af 20. maj 1994 om mindre hyppig fysisk kontrol af sendinger af bestemte produkter, der skal indføres fra tredjelande i henhold til direktiv 90/675/EØF (EFT L 158 af 25.6.1994, s. 41).

            BILAG I

               Basiskriterier for fastsættelse af basishyppigheden af identitetskontrol og fysisk kontrol af sendinger af dyr, animalske produkter, avlsmateriale, animalske biprodukter, afledte produkter, hø og halm og sammensatte produkter

                           Basiskriterier for fastsættelse af basishyppigheden af identitetskontrol og fysisk kontrol

                           Basishyppighed, der gælder for

                           Risikokategori

                           Kategori af dyr eller varer
                            (*1)

                           identitetskontrol

                           fysisk kontrol

                           I

                        Dyr

                           100 %

                           100 %

                           II

                                    —

                                    Hakket kød, maskinsepareret kød og tilberedt kød til konsum

                                    —

                                    Fjerkrækød til konsum

                                    —

                                    Kaninkød, vildtkød og kødprodukter heraf til konsum

                                    —

                                    Konsumæg

                                    —

                                    Ægprodukter til konsum, som opbevares på frost eller ved lave temperaturer

                                    —

                                    Konsummælk

                                    —

                                    Mejeriprodukter og colostrumbaserede produkter til konsum, som opbevares på frost eller ved lave temperaturer

                                    —

                                    Fiskevarer fra akvakultur og toskallede bløddyr til konsum, som ikke er i hermetisk lukkede beholdere, der har til formål at gøre dem stabile ved omgivelsestemperatur

                                    —

                                    Animalske biprodukter og afledte produkter til fodring af opdrættede dyr

                           100 %

                           30 %

                           III

                                    —

                                    Kød, bortset fra kød, der er nævnt under kategori II, og kødprodukter afledt heraf til konsum

                                    —

                                    Afsmeltet animalsk fedt og grever til konsum

                                    —

                                    Fjerkrækødprodukter til konsum

                                    —

                                    Ægprodukter til konsum, bortset fra produkter, der er nævnt under kategori II

                                    —

                                    Mejeriprodukter og colostrumbaserede produkter til konsum, bortset fra produkter. der er nævnt under kategori II

                                    —

                                    Fiskevarer, bortset fra fiskevarer, der er nævnt under kategori II

                                    —

                                    Honning og andre biavlsprodukter til konsum

                                    —

                                    Sammensatte produkter

                                    —

                                    Rugeæg

                                    —

                                    Organiske gødningsstoffer og jordforbedringsmidler afledt af animalske biprodukter

                                    —

                                    Frølår og snegle til konsum

                                    —

                                    Insekter til konsum

                           100 %

                           15 %

                           IV

                                    —

                                    Gelatine og kollagen til konsum

                                    —

                                    Naturtarme

                                    —

                                    Sæd og embryoner

                                    —

                                    Animalske biprodukter og afledte produkter, bortset fra produkter, der er nævnt under kategori II og III

                           100 %

                           5 %

                           V

                                    —

                                    Højt forarbejdede produkter til konsum

                                    —

                                    Hø og halm

                                    —

                                    Andre varer end dem, der er nævnt under kategori II, kategori III og IV

                           100 %

                           1 %

               (*1)  Hyppigheden af fysisk kontrol af sendinger af vareprøver skal være i overensstemmelse med beskrivelsen af de varekategorier, der er angivet i dette bilag.

            BILAG II

               Liste over visse tredjelande, jf. artikel 4, stk. 2, og hyppigheden af fysisk kontrol

            1.   New Zealand

            For New Zealands vedkommende er hyppigheden som fastsat i den aftale, der blev godkendt ved Rådets afgørelse 97/132/EF (1) i form af brevveksling om midlertidig anvendelse af aftalen mellem Det Europæiske Fællesskab og New Zealand om sundhedsforanstaltninger i samhandelen med levende dyr og animalske produkter.
            2.   Canada

            For Canadas vedkommende er hyppigheden som fastsat i bilag VIII til den aftale, som blev godkendt ved Rådets afgørelse 1999/201/EF (2).
            3.   Chile

            For Chiles vedkommende er hyppigheden som fastsat i aftalen om sundhedsmæssige og plantesundhedsmæssige foranstaltninger i samhandelen med dyr, animalske produkter, planter, planteprodukter og andre varer og dyrevelfærd, der er fastsat i bilag IV til den associeringsaftale, som blev godkendt ved Rådets afgørelse 2002/979/EF (3).

               (1)  Rådets afgørelse 97/132/EF af 17. december 1996 om indgåelse af aftalen mellem Det Europæiske Fællesskab og New Zealand om sundhedsmæssige foranstaltninger i samhandelen med levende dyr og animalske produkter (EFT L 57 af 26.2.1997, s. 4).

               (2)  Rådets afgørelse 1999/201/EF af 14. december 1998 om indgåelse af aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (EFT L 71 af 18.3.1999, s. 1).

               (3)  Rådets afgørelse 2002/979/EF af 18. november 2002 om undertegnelse af og midlertidig anvendelse af visse bestemmelser i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side (EFT L 352 af 30.12.2002, s. 1).


title: Kommissionens gennemførelsesforordning (EU) 2019/2171 af 17. december 2019 om indledning af en undersøgelse vedrørende den mulige omgåelse af de antidumpingforanstaltninger, der blev indført ved Kommissionens gennemførelsesforordning (EU) 2019/1267 over for importen af wolframelektroder med oprindelse i Folkerepublikken Kina, ved at importere wolframelektroder afsendt fra Indien, Laos og Thailand, uanset om varen er angivet med oprindelse i Indien, Laos og Thailand eller ej, og om at gøre denne import til genstand for registrering

text:
                  19.12.2019

                  DA

                  Den Europæiske Unions Tidende

                  L 329/86

         KOMMISSIONENS GENNEMFØRELSESFORORDNING (EU) 2019/2171
         af 17. december 2019
         om indledning af en undersøgelse vedrørende den mulige omgåelse af de antidumpingforanstaltninger, der blev indført ved Kommissionens gennemførelsesforordning (EU) 2019/1267 over for importen af wolframelektroder med oprindelse i Folkerepublikken Kina, ved at importere wolframelektroder afsendt fra Indien, Laos og Thailand, uanset om varen er angivet med oprindelse i Indien, Laos og Thailand eller ej, og om at gøre denne import til genstand for registrering
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 13, stk. 3, og artikel 14, stk. 5,
         efter at have underrettet medlemsstaterne, og
         ud fra følgende betragtninger:
         A.   EX OFFICIO-UNDERSØGELSE

                     (1)

                     Europa-Kommissionen (»Kommissionen«) har på eget initiativ besluttet, i henhold til artikel 13, stk. 3, og artikel 14, stk. 5, i grundforordningen, at undersøge den mulige omgåelse af antidumpingforanstaltningerne over for importen af wolframelektroder med oprindelse i Folkerepublikken Kina og gøre denne import til genstand for registrering.

               B.   VAREN

                     (2)

                     Den pågældende vare, der muligvis er genstand for omgåelse, er wolframsvejseelektroder, herunder wolframstænger og stænger til svejseelektroder, med et vægtindhold af wolfram på mindst 94 %, undtagen kun sintrede stænger, også afskåret i passende længder, på ikrafttrædelsesdatoen for Kommissionens gennemførelsesforordning (EU) 2019/1267 (2) henhørende under KN-kode ex 8101 99 10 og ex 8515 90 80 (Taric-kode 8101991010 og 8515908010), med oprindelse i Folkerepublikken Kina (»den undersøgte vare«). Det er denne vare, som de nuværende foranstaltninger finder anvendelse på.

                     (3)

                     Den undersøgte vare er den samme som den, der er beskrevet i foregående betragtning, men afsendt fra Indien, Laos og Thailand, uanset om varen er angivet med oprindelse i Indien, Laos og Thailand eller ej, i øjeblikket henhørende under samme KN-koder som den pågældende vare (»den undersøgte vare«).

               C.   GÆLDENDE FORANSTALTNINGER

                     (4)

                     De gældende foranstaltninger, der muligvis omgås, er de antidumpingforanstaltninger, der blev indført ved gennemførelsesforordning (EU) 2019/1267 (»de gældende foranstaltninger«).

               D.   BEGRUNDELSE

                     (5)

                     Kommissionen har tilstrækkelige beviser for, at de gældende antidumpingforanstaltninger over for importen af den pågældende vare med oprindelse i Folkerepublikken Kina omgås ved import af den undersøgte vare.

                     (6)

                     Kommissionen råder over følgende beviser:

                     (7)

                     De data, som medlemsstaterne har indberettet til Kommissionen vedrørende import af den undersøgte vare, som er genstand for foranstaltninger, der er truffet i henhold til grundforordningens artikel 14, stk. 6, viser foreløbigt, at der er sket en betydelig forandring i handelsmønstret for eksporten fra Folkerepublikken Kina, Indien, Laos og Thailand til Unionen, efter at der blev indført foranstaltninger over for den pågældende vare. Der synes ikke at være nogen anden gyldig grund til eller økonomisk begrundelse for denne forandring end indførelsen af tolden.

                     (8)

                     Årsagen til denne forandring synes at være, at den pågældende vare med oprindelse i Folkerepublikken Kina omlades via Indien, Laos og Thailand til Unionen. Kommissionen er i besiddelse af tilstrækkelige beviser for, at der ikke findes nogen anlæg til fremstilling af wolframelektroder i disse lande.

                     (9)

                     Kommissionen har desuden tilstrækkelige beviser for, at de afhjælpende virkninger af de gældende antidumpingforanstaltninger over for den pågældende vare undergraves med hensyn til både mængde og pris. Betydelige importmængder af den undersøgte vare synes at have erstattet importen af den pågældende vare. Der foreligger desuden tilstrækkelige beviser for, at den undersøgte vare importeres til priser, som ligger under den ikke-skadevoldende pris, der blev fastsat ved den undersøgelse, som førte til de gældende foranstaltninger.

                     (10)

                     Endelig er Kommissionen kommet i besiddelse af tilstrækkelige beviser for, at den undersøgte vare sælges til dumpingpriser set i forhold til den normale værdi, der tidligere er blevet fastsat for den pågældende vare.

                     (11)

                     Såfremt det i løbet af undersøgelsen konstateres, at der foruden omladning også foregår andre former for omgåelse via Indien, Laos og Thailand, som er omfattet af grundforordningens artikel 13, kan den pågældende praksis også blive undersøgt.

               E.   SAGSFORLØB

                     (12)

                     Set i lyset af ovenstående har Kommissionen konkluderet, at der foreligger tilstrækkelige beviser til at berettige indledningen af en undersøgelse, jf. grundforordningens artikel 13, stk. 3, og gøre importen af den undersøgte vare til genstand for registrering, jf. grundforordningens artikel 14, stk. 5.

                     (13)

                     For at forsyne Kommissionen med de oplysninger, som er nødvendige for denne undersøgelse, bør alle interesserede parter kontakte Kommissionen straks og senest inden for den frist, der er fastsat i denne forordnings artikel 3, stk. 2. Fristen i denne forordnings artikel 3, stk. 2, gælder for alle interesserede parter. Der kan, hvis det er hensigtsmæssigt, også indhentes oplysninger fra EU-erhvervsgrenen.

                     (14)

                     Myndighederne i Indien, Laos, Thailand og Folkerepublikken Kina vil blive underrettet om indledningen af undersøgelsen.

               a)   Indhentning af oplysninger og afholdelse af høringer

                     (15)

                     Alle interesserede parter, herunder EU-erhvervsgrenen, importører og alle relevante sammenslutninger opfordres til at tilkendegive deres synspunkter skriftligt og fremlægge dokumentation, forudsat at disse bemærkninger indsendes inden fristen fastsat i artikel 3, stk. 2, i denne forordning. Kommissionen kan desuden høre parterne, hvis de anmoder skriftligt herom og kan godtgøre, at der er særlige grunde til at høre dem.

               b)   Fritagelse for registrering af import eller for foranstaltninger og udfyldelse af spørgeskemaer

                     (16)

                     I henhold til grundforordningens artikel 13, stk. 4, kan importen af den undersøgte vare fritages for registrering eller foranstaltninger, hvis der ikke er tale om omgåelse.

                     (17)

                     Da den mulige omgåelse finder sted uden for Unionen, kan der i overensstemmelse med grundforordningens artikel 13, stk. 4, bevilges fritagelser til producenter af de undersøgte varer i Indien, Laos og Thailand, som kan godtgøre, at de ikke udøver nogen form for omgåelse, som defineret i grundforordningens artikel 13, stk. 1 og 2. Producenter, der ønsker fritagelse, bør indgive deres ansøgning inden for den frist, der er fastsat i denne forordnings artikel 3, stk. 1. Spørgeskemaet kan findes i det dossier, der stilles til rådighed for interesserede parter, og på webstedet for Generaldirektoratet for Handel: (http://trade.ec.europa.eu/tdi/case_details.cfm?id=2427), og det skal være indgivet inden for den frist, der er fastsat i denne forordnings artikel 3, stk. 2.

               F.   REGISTRERING

                     (18)

                     I henhold til grundforordningens artikel 14, stk. 5, skal importen af den undersøgte vare gøres til genstand for registrering for at sikre, at der kan opkræves et passende beløb i antidumpingtold fra den dato, hvor der blev indført registrering af denne import, hvis det som resultat af undersøgelsen konstateres, at der forekommer omgåelse.

               G.   FRISTER

                     (19)

                     For at sikre en forsvarlig forvaltning bør der fastsættes frister, inden for hvilke:

                                 —

                                 interesserede parter kan give sig til kende over for Kommissionen, fremsætte deres synspunkter skriftligt eller fremlægge oplysninger, der skal tages i betragtning i forbindelse med undersøgelsen

                                 —

                                 producenter i Indien, Laos og Thailand kan anmode om fritagelse for registrering af import eller foranstaltninger

                                 —

                                 interesserede parter skriftligt kan anmode om at blive hørt af Kommissionen.

                     (20)

                     Det skal bemærkes, at de proceduremæssige rettigheder, som er fastsat i grundforordningen, kun kan respekteres, hvis parterne giver sig til kende inden for de frister, der er fastsat i denne forordnings artikel 3.

               H.   MANGLENDE SAMARBEJDSVILJE

                     (21)

                     Hvis en af de interesserede parter nægter at give adgang til nødvendige oplysninger inden for de fastsatte frister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

                     (22)

                     Hvis det konstateres, at en interesseret part har afgivet urigtige eller vildledende oplysninger, skal der ses bort fra disse oplysninger, og der kan gøres brug af de foreliggende faktiske oplysninger, jf. grundforordningens artikel 18.

                     (23)

                     Hvis en interesseret part helt eller delvis undlader at samarbejde, og der derfor drages konklusioner på grundlag af de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende part havde udvist samarbejdsvilje.

               I.   TIDSPLAN FOR UNDERSØGELSEN

                     (24)

                     I henhold til grundforordningens artikel 13, stk. 3, vil undersøgelsen blive afsluttet senest ni måneder efter datoen for nærværende forordnings ikrafttræden.

               J.   BEHANDLING AF PERSONOPLYSNINGER

                     (25)

                     Det skal bemærkes, at personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 (3).

               K.   HØRINGSKONSULENT

                     (27)

                     Interesserede parter kan anmode om høringskonsulentens mellemkomst i handelsprocedurer. Høringskonsulenten gennemgår anmodninger om aktindsigt, tvister vedrørende dokumenternes fortrolighed, anmodninger om fristforlængelse og eventuelle andre anmodninger vedrørende de interesserede parters og tredjeparters ret til forsvar, som måtte opstå under proceduren.

                     (28)

                     Høringskonsulenten kan foranstalte høringer og mægle mellem den eller de interesserede parter og Kommissionens tjenestegrene for at sikre, at de interesserede parters ret til at forsvare sig udøves fuldt ud. En anmodning om en høring med høringskonsulenten skal indgives skriftligt og begrundes. Høringskonsulenten vil analysere begrundelsen for anmodningen. Disse høringer bør kun finde sted, hvis spørgsmålene ikke allerede er blevet afklaret med Kommissionens tjenestegrene.

                     (29)

                     Anmodninger skal indgives i god tid og hurtigst muligt for at sikre en velordnet afvikling af procedurerne. Med henblik herpå bør interesserede parter anmode om høringskonsulentens mellemkomst hurtigst muligt efter den hændelse, der berettiger en sådan mellemkomst. I princippet skal de tidsrammer for at anmode om høringer med Kommissionens tjenestegrene, der er fastsat i afsnit 5.7, finde tilsvarende anvendelse på anmodninger om høringer med høringskonsulenten. Hvis der indgives høringsanmodninger efter den relevante frists udløb, vil høringskonsulenten også undersøge årsagerne til sådanne sene anmodninger, karakteren af de rejste spørgsmål og spørgsmålenes virkning på retten til forsvar under behørig hensyntagen til god forvaltningsskik og rettidig afslutning af undersøgelsen.

                     (30)

                     Interesserede parter kan finde yderligere oplysninger og kontaktoplysninger på høringskonsulentens websider på webstedet for Generaldirektoratet for Handel: http://ec.europa.eu/trade/trade-policy-and-you/contacts/hearing-officer/ —

               VEDTAGET DENNE FORORDNING:

            Artikel 1
            Der indledes en undersøgelse i henhold til artikel 13, stk. 3, i forordning (EU) 2016/1036 med henblik på at fastslå, om importen til Unionen af wolframsvejseelektroder, herunder wolframstænger og stænger til svejseelektroder, med et indhold af wolfram på mindst 94 %, undtagen kun sintrede stænger, også afskåret i passende længder, i øjeblikket henhørende under KN-kode ex 8101 99 10 og ex 8515 90 80 (Taric-kode 8101991011, 8101991012, 8101991013 og 8515908011, 8515908012 og 8515908013), afsendt fra Indien, Laos og Thailand, uanset om varen er angivet med oprindelse i Indien, Laos og Thailand, omgår de foranstaltninger, der blev indført ved gennemførelsesforordning (EU) 2019/1267.

            Artikel 2

               1.   I medfør af artikel 13, stk. 3, og artikel 14, stk. 5, i forordning (EU) 2016/1036 skal medlemsstaternes toldmyndigheder tage de nødvendige skridt til registrering af den import til Unionen, der er beskrevet i nærværende forordnings artikel 1.

               2.   Registreringen ophører ni måneder efter datoen for denne forordnings ikrafttrædelse.

               3.   Kommissionen kan give toldmyndighederne instruks om at ophøre med at registrere importen til Unionen af varer fremstillet af eksportører/producenter, som har anmodet om fritagelse for registrering, hvis det kan fastslås, at de pågældende eksportører/producenter opfylder betingelserne for fritagelsen.

            Artikel 3

               1.   Interesserede parter skal senest 15 dage efter datoen for denne forordnings ikrafttræden give sig til kende ved at kontakte Kommissionen.

               2.   Medmindre andet er angivet, skal interesserede parter give sig til kende over for Kommissionen, fremsætte deres synspunkter skriftligt og, hvis de har anmodet om fritagelse for registrering af import eller foranstaltninger, indgive spørgeskemabesvarelser eller eventuelle andre oplysninger senest 37 dage efter offentliggørelsen af denne forordning i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen.

               3.   Interesserede parter kan også anmode om at blive hørt af Kommissionen inden for samme frist på 37 dage.

               4.   Oplysninger, der indgives til Kommissionen som led i handelsbeskyttelsesundersøgelser, må ikke være omfattet af ophavsret. De interesserede parter skal, inden de indgiver oplysninger og/eller data til Kommissionen, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af denne undersøgelse, oplysningerne og/eller dataene i en form, der gør det muligt for dem at udøve deres ret til forsvar.

               5.   Alle skriftlige indlæg, herunder de oplysninger, hvorom der anmodes i denne forordning, spørgeskemabesvarelser og korrespondance fra interesserede parter, for hvilke der anmodes om fortrolig behandling, skal forsynes med påtegningen »Limited« (4). Parter, der indgiver oplysninger i løbet af undersøgelsen, opfordres til at begrunde deres anmodning om fortrolig behandling.

               6.   Interesserede parter, der indsender oplysninger, der er forsynet med påtegningen »Limited«, anmodes om at indgive ikke-fortrolige sammendrag heraf, som forsynes med påtegningen »For inspection by interested parties«, jf. artikel 19, stk. 2, i forordning (EU) 2016/1036. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold.

               7.   Hvis en part, der indsender fortrolige oplysninger, ikke kan give en god begrundelse for at anmode om fortrolig behandling eller undlader at indsende et ikke-fortroligt sammendrag heraf, der opfylder kravene til form og indhold, kan Kommissionen se bort fra disse oplysninger, medmindre det på et relevant grundlag og på tilfredsstillende måde kan godtgøres, at oplysningerne er korrekte.

               8.   Interesserede parter opfordres til at indsende deres indlæg og anmodninger via TRON.tdi (https://webgate.ec.europa.eu/tron/TDI), herunder scannede fuldmagter og erklæringer.
               For at få adgang til TRON.tdi skal de interesserede parter have en EU Login-konto. Fuldstændige oplysninger om registrering på og brug af TRON.tdi findes på https://webgate.ec.europa.eu/tron/resources/documents/gettingStarted.pdf.
               Ved brug af TRON.tdi eller e-mail udtrykker de interesserede parter accept af de regler, der gælder for elektronisk kommunikation, og som findes i dokumentet »Korrespondance med Europa-Kommissionen i handelsbeskyttelsessager«, der er tilgængeligt på webstedet for Generaldirektoratet for Handel: trade.ec.europa.eu/doclib/docs/2014/june/tradoc_152565.pdf.
               Interesserede parter skal angive deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter fremsendelse med anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indgivelse af bemærkninger pr. e-mail.
               Kommissionens postadresse:

                           Europa-Kommissionen

                           Generaldirektoratet for Handel

                           Direktorat H

                           Kontor: CHAR 04/039

                           1049 Bruxelles/Brussel

                           BELGIEN

                     TRON.tdi: https://webgate.ec.europa.eu/tron/tdi
               E-mail: TRADE-R710@ec.europa.eu

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. december 2019.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  Kommissionens gennemførelsesforordning (EU) 2019/1267 af 26. juli 2019 om indførelse af en endelig antidumpingtold på importen af wolframelektroder med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EU) 2016/1036 (EUT L 200 af 29.7.2019, s. 4).

            (3)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

            (4)  Et dokument med påtegningen »Limited« er et fortroligt dokument i henhold til grundforordningens artikel 19 og artikel 6 i WTO-aftalen om anvendelse af artikel VI i GATT 1994 (»antidumpingaftalen«). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).


title: Kommissionens gennemførelsesforordning (EU) 2018/1685 af 8. november 2018 om ensartede betingelser for meddelelse af tidsrækker for den nye regionale opdeling i henhold til forordning (EF) nr. 1059/2003

text:
                  9.11.2018

                  DA

                  Den Europæiske Unions Tidende

                  L 279/33

         KOMMISSIONENS GENNEMFØRELSESFORORDNING (EU) 2018/1685
         af 8. november 2018
         om ensartede betingelser for meddelelse af tidsrækker for den nye regionale opdeling i henhold til forordning (EF) nr. 1059/2003
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (1), særlig artikel 5, stk. 5, og
         ud fra følgende betragtninger:

                     (1)

                     Forordning (EF) nr. 1059/2003 udgør retsgrundlaget for den regionale nomenklatur med henblik på at muliggøre indsamling, udarbejdelse og formidling af harmoniseret regionalstatistik i Unionen.

                     (2)

                     Kommissionen har ændret den fælles nomenklatur for statistiske regionale enheder (NUTS) ved forordning (EU) 2016/2066 (2), der trådte i kraft den 1. januar 2018.

                     (3)

                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

            Artikel 1
            Medlemsstaterne meddeler Kommissionen tidsrækkerne for den nye regionale opdeling, jf. bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 154 af 21.6.2003, s. 1. Senest ændret ved forordning (EU) 2017/2391 (EUT L 350 af 29.12.2017, s. 1).

            (2)  Kommissionens forordning (EU) 2016/2066 af 21. november 2016 om ændring af bilagene til Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) (EUT L 322 af 29.11.2016, s. 1).

            BILAG

               År, hvor indberetningen skal påbegyndes, opdelt efter statistisk område

                        Område

                        NUTS 2-niveau

                        NUTS 3-niveau

                        Landbrug

                        2013

                        Demografi — befolkning, levende fødsler, dødsfald

                        1990 (1)

                        1990 (1)

                        Arbejdsmarked — beskæftigelse, arbejdsløshed

                        2013

                        2013 (2)

                        Uddannelse

                        2013

                        Miljø — affaldsbehandlingsanlæg

                        2014

                        Sundhed — dødsårsager

                        1997 (3)

                        Sundhed — infrastruktur

                        1996 (2)

                        Sundhed — patienter

                        2003 (2)

                        Informationssamfundet

                        2013 (2)

                        Regionalregnskaber: husholdningernes konti

                        2000

                        Regionalregnskaber — regionale konti

                        2000

                        2000

                        Videnskab og teknologi — FoU-udgifter og FoU-personale

                        2015

                        Turisme

                        2015

               (1)  Indberetning er ikke obligatorisk for referenceårene 1990-2012.

               (2)  Indberetning er ikke obligatorisk.

               (3)  Indberetning er ikke obligatorisk for referenceårene 1997-2011.


title: Kommissionens gennemførelsesforordning (EU) 2018/1686 af 8. november 2018 om minimumssalgsprisen for skummetmælkspulver i forbindelse med den 27. dellicitation i den licitationsprocedure, der blev indledt ved gennemførelsesforordning (EU) 2016/2080

text:
                  9.11.2018

                  DA

                  Den Europæiske Unions Tidende

                  L 279/35

         KOMMISSIONENS GENNEMFØRELSESFORORDNING (EU) 2018/1686
         af 8. november 2018
         om minimumssalgsprisen for skummetmælkspulver i forbindelse med den 27. dellicitation i den licitationsprocedure, der blev indledt ved gennemførelsesforordning (EU) 2016/2080
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
         under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

                     (2)

                     På grundlag af de bud, der er modtaget i forbindelse med den 27. dellicitation, bør der fastsættes en minimumssalgspris.

                     (3)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter—

               VEDTAGET DENNE FORORDNING:

            Artikel 1
            I forbindelse med den 27. dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 6. november 2018, fastsættes minimumssalgsprisen til 125,10 EUR/100 kg.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. november 2018.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 206 af 30.7.2016, s. 71.

            (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Kommissionens gennemførelsesforordning (EU) 2018/1721 af 12. november 2018 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Gailtaler Speck« (BGB))

text:
                  15.11.2018

                  DA

                  Den Europæiske Unions Tidende

                  L 287/1

         KOMMISSIONENS GENNEMFØRELSESFORORDNING (EU) 2018/1721
         af 12. november 2018
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Gailtaler Speck« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Østrigs ansøgning om godkendelse af en ændring af varespecifikationen for den beskyttede geografiske betegnelse »Gailtaler Speck«, der er registreret ved Kommissionens forordning (EF) nr. 1241/2002 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Gailtaler Speck« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. november 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1241/2002 af 10. juli 2002 om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (Gailtaler Speck, Morbier, Queso Palmero eller Queso de la Palma, Jomfruolie Thrapsano, Turrón de Agramunt eller Torró d'Agramunt) (EFT L 181 af 11.7.2002, s. 4).

            (3)  EFT C 195 af 7.6.2018, s. 47.


title: Kommissionens gennemførelsesforordning (EU) 2018/1963 af 6. december 2018 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Monzinger Niederberg« (BOB)

text:
                  13.12.2018

                  DA

                  Den Europæiske Unions Tidende

                  L 316/1

         KOMMISSIONENS GENNEMFØRELSESFORORDNING (EU) 2018/1963
         af 6. december 2018
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Monzinger Niederberg« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99,
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Tysklands ansøgning om registrering af betegnelsen »Monzinger Niederberg« og offentliggjort den i Den Europæiske Unions Tidende (2).

                     (2)

                     Kommissionen har ikke modtaget indsigelser i henhold til artikel 98 i forordning (EF) nr. 1308/2013.

                     (3)

                     I henhold til artikel 99 i forordning (EU) nr. 1308/2013 bør betegnelsen »Monzinger Niederberg« beskyttes og opføres i det register, der er omhandlet i artikel 104 i samme forordning.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Monzinger Niederberg« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. december 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 302 af 28.8.2018, s. 6.


title: Kommissionens gennemførelsesforordning (EU) 2018/1968 af 12. december 2018 om åbning for 2019 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014

text:
                  13.12.2018

                  DA

                  Den Europæiske Unions Tidende

                  L 316/9

         KOMMISSIONENS GENNEMFØRELSESFORORDNING (EU) 2018/1968
         af 12. december 2018
         om åbning for 2019 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (1), særlig artikel 16, stk. 1, litra a),
         under henvisning til Rådets afgørelse 2004/859/EF af 25. oktober 2004 om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (2), særlig artikel 3, og
         ud fra følgende betragtninger:

                     (1)

                     I protokol nr. 2 til overenskomsten mellem Det Europæiske Økonomiske Fællesskab og Kongeriget Norge af 14. maj 1973 (3) (»den bilaterale frihandelsoverenskomst mellem Det Europæiske Økonomiske Fællesskab og Kongeriget Norge«) og protokol nr. 3 til aftalen om Det Europæiske Økonomiske Samarbejdsområde (»EØS-aftalen«) (4) fastlægges ordningen for handelen med visse forarbejdede landbrugsvarer og andre landbrugsvarer mellem de kontraherende parter.

                     (2)

                     I protokol nr. 3 til EØS-aftalen er der fastsat en nultoldsats for vand tilsat sukker eller andre sødemidler eller aromatiseret, henhørende under KN-kode 2202 10 00, og visse andre ikke-alkoholholdige drikkevarer uden indhold af varer henhørende under pos. 0401 til 0404 eller fedt af varer henhørende under pos. 0401 til 0404, henhørende under KN-kode 2202 91 00 og 2202 99.

                     (3)

                     Unionens nultoldsats for dette vand og disse andre drikkevarer er blevet midlertidigt suspenderet for Norge for en ubegrænset periode ved aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (5) (»aftalen i form af brevveksling«). I henhold til aftalen i form af brevveksling er toldfri import af varer henhørende under KN-kode 2202 10 00, ex 2202 91 00 og ex 2202 99 med oprindelse i Norge kun tilladt inden for et toldfrit kontingent. Import ud over kontingentet belægges med en told.

                     (4)

                     Ved Kommissionens gennemførelsesforordning (EU) 2017/2310 (6) blev der åbnet et toldkontingent for 2018 ved import til Den Europæiske Union af varer henhørende under KN-kode 2202 10 00, ex 2202 91 00 og ex 2202 99 med oprindelse i Norge.

                     (5)

                     Hvis ovennævnte toldkontingent er blevet opbrugt senest den 31. oktober 2018, skal toldkontingentet gældende fra 1. januar det følgende år forhøjes med 10 % i henhold til aftalen i form af brevveksling. Ifølge de oplysninger, der er indhentet fra tolddatabasen »Quota 2« (forvaltning af toldkontingenter i overensstemmelse med Kommissionens gennemførelsesforordning (EU) 2015/2447 (7)), var det årlige kontingent for 2018 for visse typer vand og drikkevarer, som blev åbnet ved gennemførelsesforordning (EU) 2017/2310, blevet opbrugt den 17. september 2018.

                     (6)

                     Der bør derfor åbnes et forhøjet toldkontingent for dette vand og disse drikkevarer fra den 1. januar til 31. december 2019. Det årlige toldkontingent, der blev åbnet for 2018 ved gennemførelsesforordning (EU) 2017/2310, omfattede en mængde på 19,033 mio. l. Der bør derfor åbnes et toldkontingent for 2019 med en mængde, som er 10 % højere, nemlig 20,936 mio. l.

                     (7)

                     Det toldkontingent, der åbnes ved denne forordning, bør forvaltes i overensstemmelse med de relevante regler i gennemførelsesforordning (EU) 2015/2447.

                     (8)

                     Foranstaltningerne i denne forordning er i overensstemmelse med udtalelse fra Komitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I —

               VEDTAGET DENNE FORORDNING:

            Artikel 1

               1.   Fra den 1. januar til den 31. december 2019 åbnes det i bilaget fastsatte toldfrie toldkontingent for de varer med oprindelse i Norge, som er anført i bilaget, på de deri fastsatte betingelser.

               2.   Oprindelsesreglerne i protokol nr. 3 til overenskomsten mellem Det Europæiske Økonomiske Fællesskab og Kongeriget Norge af 14. maj 1973 finder anvendelse på de varer, der er anført i bilaget til denne forordning.

               3.   For de mængder, der importeres ud over kontingentet fastsat i bilaget, gælder en præferencetoldsats på 0,047 EUR/liter.

            Artikel 2
            Det i artikel 1, stk. 1, nævnte toldfrie toldkontingent forvaltes af Kommissionen i overensstemmelse med artikel 49-54 i gennemførelsesforordning (EU) 2015/2447.

            Artikel 3
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Den anvendes fra den 1. januar 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 150 af 20.5.2014, s. 1.

            (2)  EUT L 370 af 17.12.2004, s. 70.

            (3)  EFT L 171 af 27.6.1973, s. 2.

            (4)  EFT L 1 af 3.1.1994, s. 3.

            (5)  EUT L 370 af 17.12.2004, s. 72.

            (6)  Kommissionens gennemførelsesforordning (EU) 2017/2310 af 13. december 2017 om åbning for 2018 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014 (EUT L 331 af 14.12.2017, s. 36).

            (7)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

            BILAG

               Toldfrit toldkontingent for 2019 ved import til Unionen af visse varer med oprindelse i Norge

                        Løbenr.

                        KN-kode

                        Taric-kode

                        Varebeskrivelse

                        Kontingentmængde

                        09.0709

                        2202 10 00

                                    –

                                    Vand, herunder mineralvand og vand tilsat kulsyre, tilsat sukker eller andre sødemidler eller aromatiseret

                        20,936 mio. l

                        ex 2202 91 00

                        10

                                    –

                                    Alkoholfri øl med indhold af sukker

                        ex 2202 99 11

                        11
                        19

                                    –

                                    Sojabaserede drikkevarer med et proteinindhold på 2,8 vægtprocent eller derover med indhold af sukker (saccharose eller invertsukker)

                        ex 2202 99 15

                        11
                        19

                                    –

                                    Sojabaserede drikkevarer med et proteinindhold på under 2,8 vægtprocent, drikkevarer baserede på nødder henhørende under kapitel 8, korn henhørende under kapitel 10 eller frø med indhold af sukker (saccharose eller invertsukker) henhørende under kapitel 12

                        ex 2202 99 19

                        11
                        19

                                    –

                                    Andre ikke-alkoholholdige drikkevarer med indhold af sukker (saccharose eller invertsukker)


title: Kommissionens gennemførelsesforordning (EU) 2018/1964 af 6. december 2018 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Uhlen Blaufüsser Lay«/»Uhlen Blaufüßer Lay« (BOB)

text:
                  13.12.2018

                  DA

                  Den Europæiske Unions Tidende

                  L 316/3

         KOMMISSIONENS GENNEMFØRELSESFORORDNING (EU) 2018/1964
         af 6. december 2018
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Uhlen Blaufüsser Lay«/»Uhlen Blaufüßer Lay« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Tysklands ansøgning om registrering af betegnelsen »Uhlen Blaufüsser Lay«/»Uhlen Blaufüßer Lay« og offentliggjort den i Den Europæiske Unions Tidende (2).

                     (2)

                     Kommissionen har ikke modtaget indsigelser, jf. artikel 98 i forordning (EU) nr. 1308/2013.

                     (3)

                     I henhold til artikel 99 i forordning (EU) nr. 1308/2013 bør betegnelsen »Uhlen Blaufüsser Lay«/»Uhlen Blaufüßer Lay« beskyttes og opføres i det register, der er omhandlet i artikel 104 i samme forordning.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Uhlen Blaufüsser Lay«/»Uhlen Blaufüßer Lay« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. december 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 277 af 7.8.2018, s. 3.


title: Kommissionens gennemførelsesforordning (EU) 2018/1965 af 6. december 2018 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Uhlen Roth Lay« (BOB)

text:
                  13.12.2018

                  DA

                  Den Europæiske Unions Tidende

                  L 316/4

         KOMMISSIONENS GENNEMFØRELSESFORORDNING (EU) 2018/1965
         af 6. december 2018
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Uhlen Roth Lay« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Tysklands ansøgning om registrering af betegnelsen »Uhlen Roth Lay« og offentliggjort den i Den Europæiske Unions Tidende (2).

                     (2)

                     Kommissionen har ikke modtaget indsigelser, jf. artikel 98 i forordning (EU) nr. 1308/2013.

                     (3)

                     I henhold til artikel 99 i forordning (EU) nr. 1308/2013 bør betegnelsen »Uhlen Roth Lay« beskyttes og opføres i det register, der er omhandlet i artikel 104 i samme forordning.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Uhlen Roth Lay« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. december 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 277 af 7.8.2018, s. 8.


title: Kommissionens gennemførelsesforordning (EU) 2018/1966 af 6. december 2018 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Uhlen Laubach« (BOB)

text:
                  13.12.2018

                  DA

                  Den Europæiske Unions Tidende

                  L 316/5

         KOMMISSIONENS GENNEMFØRELSESFORORDNING (EU) 2018/1966
         af 6. december 2018
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Uhlen Laubach« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Tysklands ansøgning om registrering af betegnelsen »Uhlen Laubach« og offentliggjort den i Den Europæiske Unions Tidende (2).

                     (2)

                     Kommissionen har ikke modtaget indsigelser, jf. artikel 98 i forordning (EU) nr. 1308/2013.

                     (3)

                     I henhold til artikel 99 i forordning (EU) nr. 1308/2013 bør betegnelsen »Uhlen Laubach« beskyttes og opføres i det register, der er omhandlet i artikel 104 i samme forordning.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Uhlen Laubach« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. december 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 277 af 7.8.2018, s. 13.